مصنوعی سورج

چین کے ہیفائی انسٹی ٹیوٹ آف فزیکل سائنسزکے محققین مصنوعی سورج بنانے میں مصروف ہیں۔ یہ تجربے جرمنی جیسے ملک کی کامیابیوں کی روشنی میں آگے بڑھے ہیں۔ تاہم چین کی ترقی اور ان کا ماڈل اور بھی مستحکم اور دنیا میں زیادہ مقبول ہے۔ مصنوعی سورج دراصل ایک ایٹمی ری ایکٹر ہے جو بالکل اسی انداز سے کام کرتا ہے جیسے سورج کام کرتا ہے۔ اِن کا دعویٰ ہے کہ یہ زمینی سورج(ارتھ بیسڈ سن اسٹیمیولیٹر) 10 کروڑ ڈگری سینٹی گریڈ کا درجہ حرارت پیدا کرنے کی صلاحیت رکھتا ہے جو حقیقی سورج سے چھ گُنا زیادہ گرم ہوگا۔

زمین پر نیوکلیئر فیوژن کا عمل شروع کرنے کے لیے کم از کم 10 کروڑ ڈگری سینٹی گریڈ درجہ حرارت کی ضرورت ہوتی ہے اور یہ مصنوعی سورج اس قدر توانائی پیدا کرنے کی مکمل صلاحیت کا حامل ہے۔تاہم یہ امر دلچسپی سے خالی نہیں کہ چین نیوکلیئر فیوژن سے متعلق اپنے تجربات کے لیے مصنوعی سورج کی اصطلاح استعمال کر رہا ہے۔لیکن اسے مصنوعی چاند کی طرح خلا میں نہیں بھیجا جائے گا۔

### طریقہ کار
چینی محققین نے2006ء میں ایکسپیری مینٹل ایڈوانسڈ سپرکنڈکٹنگ ٹوکاماک(ایسٹ) فیوژن ری ایکٹر قائم کیا تھا۔ نیو کلئیر فیوژن کے اس طریقہ کار میں دو ہائڈروجن ایٹمز ایک دوسرے کے ساتھ مل کر ماحول دوست توانائی پیدا کرتے ہیں۔ماہرین کا کہنا ہے کہ مذکورہ طریقے سے پیدا ہونے والی توانائی روز بروز توانائی کے ختم ہوتے ذخائر کا مناسب حل ثابت ہوگی۔محققین نے جاری کیے گئے حالیہ بیان میں کہا کہ نیوکلیئر فیوژن توانائی کے حصول کا بہترین طریقہ ہے۔ انھوں نے بتایا کہ نیوکلئیر فیوژن میں خام مال کے طور پر درکار ڈی ٹیریم اور ٹریٹیم سمندر میں وافر مقدار میں موجود ہیں۔نیوکلئیر فیوژن کے علاوہ ڈی ٹیریم اور ٹریٹیم کوئی تابکاری مواد پیدا نہیں کرتے اس لیے یہ ماحول دوست ہیں۔

### مقاصد
ماہرین کے مطابق یہ مصنوعی سورج مستقبل میں نیوکلیئر فیوژن کا زبردست اور سستا ترین ذریعہ ثابت ہوگا۔یہ ایجاد اس پراجیکٹ کا حصہ ہے جس کے تحت جوہری فیوژن سے صاف اور اچھی توانائی حاصل کی جاسکے۔ مانا جا رہا ہے کہ اس مصنوعی سورج سے فوسل ایندھن پر انحصار کم ہوگا۔ یہ بھی مانا جا رہا ہے کہ اِس سورج میں پیدا کی گئی جوہری توانائی کو خاص تکنیک سے ماحول دوست سبز توانائی اور بجلی پیدا کی جا سکے گی۔ ماہرین کا کہنا ہے کہ مذکورہ طریقے سے پیدا کی جانے والی روز بروز ختم ہوتے ذخائر کا مناسب حل ثابت ہوگی۔ دنیا بھر کے سائنسدانوں کے درمیان دنیا کا پہلا فعال نیوکلئیر فیوژن ری ایکٹر بنانے کا مقابلہ جاری ہے۔

## عالمی نقطہ نظر
مصنوعی سورج جیسے منصوبے صرف سائنسی تجربات نہیں بلکہ عالمی سطح پر تزویراتی، معاشی اور جغرافیائی سیاست کے نئے زاویے بھی پیش کرتے ہیں۔ اگرچہ چین اس دوڑ میں نمایاں ہے، مگر امریکا، جاپان اور جنوبی کوریا بھی مستقبل کی توانائی کے اس مقابلے میں شامل ہیں۔ اس ٹیکنالوجی کا ایک کم بحث شدہ پہلو اس کا انتہائی زیادہ آپریشنل خرچ ہے، جو موجودہ مرحلے پر حاصل شدہ توانائی سے کہیں زیادہ ہے۔ اس منصوبے کی کامیابی نہ صرف توانائی بلکہ عالمی دفاعی طاقت کے توازن کو بھی بدل سکتی ہے، کیونکہ فیوژن ری ایکٹرز نظریاتی طور پر جدید ہتھیاروں کے نظاموں میں استعمال ہو سکتے ہیں۔ ماہرین کا ایک حصہ ماحول دوست توانائی کے فوائد پر زور دیتا ہے، جبکہ کچھ ناقدین ایسے طاقتور ایٹمی تجربات کو تکنیکی اور ماحولیاتی خطرات کا ذریعہ سمجھتے ہیں۔ مصنوعی سورج کی کامیابی گرین ہائیڈروجن، الیکٹرک ٹرانسپورٹ اور خلائی تنصیبات کے لیے لامحدود توانائی فراہم کر سکتی ہے۔ تاہم اس ٹیکنالوجی میں ڈیٹریئم اور ٹریٹیم کے محفوظ ذخیرہ، ری ایکٹر حفاظتی نظام اور تابکاری اخراج سے متعلق اخلاقی قوانین ابھی پوری طرح متعین نہیں ہو سکے۔ اگر مستقبل میں یہ ری ایکٹر تجارتی پیمانے پر کام کرنے لگے تو عالمی توانائی مارکیٹ میں تیل اور گیس کی حیثیت بنیادی طور پر تبدیل ہو سکتی ہے۔ یوں کہا جا سکتا ہے کہ مصنوعی سورج نہ صرف سائنسی ایجاد ہے بلکہ انسانیت کے توانائی مستقبل، سیاسی طاقت کے محور اور ٹیکنولوجی کی اخلاقیات پر بھی سوال اٹھاتا ہے۔

 
## حوالہ جات
https://futurism.com/pentagon-darpa-intercepting-hypersonic-nukes

http://english.hf.cas.cn/new/news/rn/201811/t20181113_201186.html

https://radiichina.com/chinas-artificial-sun-just-hit-100-million-degrees-celsius/

https://interestingengineering.com/china-develops-artificial-sun-that-reaches-100-million-degrees-celsius

https://www.indiatoday.in/education-today/gk-current-affairs/story/how-china-s-artificial-sun-is-an-efficient-alternative-to-our-sun-1392273-2018-11-20

https://futurism.com/artificial-sun-china-temperature-record

https://weather.com/news/trending/video/chinas-artificial-sun-reaches-180-million-degrees-fahrenheit/

https://www.scmp.com/news/china/science/article/2173666/chinas-artificial-sun-galaxies-away-solving-earths-energy-needs

زمرہ:ہیفئی کی عمارات و ساخات
زمرہ:چینی ایجادات